Carl av Slesvig-Holsten-Sønderborg-Glücksborg

Carl til Slesvig-Holsten-Sønderborg-Glücksborg (1813–1878) var hertug av Slesvig-Holsten-Sønderborg-Glücksborg fra 1831 til 1878. Han var storebror til kong Christian IX av Danmark.

Carl ble født på Gottorp som eldste sønn av hertug Vilhelm av Slesvig-Holsten-Sønderborg-Glücksborg og Luise Caroline av Hessen-Kassel. I 1831 utnevnte kong Frederik VI ham til stabskaptein i det oldenborgske infanteriregiment. Knapt tre uker etter, tilfaldt hertugtittelen ham ved farens død. 

Den 19. mai 1838 giftet han seg i København med Frederik VIs yngste datter, Vilhelmine Marie. Hun var året før blitt skilt fra prins Frederik Carl Christian (den senere kong Frederik VII). Kongen forærte paret slottet i Kiel som residens. Da opprøret kort etter brøt ut, ble hertugparet boende i Kiel, men reiste høsten 1848 til Dresden, hvorfra de først vendte tilbake til Danmark i 1852. Da Carl hadde stilt seg på opprørernes side, var han fra dansk side blitt fratatt ordener og lagt på is. Han ble dog siden benådet. Under krigen i 1864 forlot de atter landet og kom først tilbake året etter. I 1871 tok paret vinteropphold på Glücksborg slott. Her døde hertugen i 1878, 65 år gammel, hvoretter han ble bisatt i slottets kapell. 

Hertugen skal ha hatt vanskelig for å forstå, at hans yngre bror Christian var blitt foretrukket som konge av Danmark, da han selv var slektens overhode, og sogar gift med Frederik VIs datter. 

Carl ble etterfulgt som hertug av sin bror Frederik.

Referanser

Litteratur 
 
 Hans Rudolf Hiort-Lorenzen.

Eksterne lenker 
 

Huset Glücksburg
Elefantordenen